pythainlp/thai-wiki-dataset-v3 huggingface dataset:
ไส้กรอกแอฟริกา

ไส้กรอกแอฟริกา  เป็นพืชเพียงชนิดเดียวในสกุล Kigelia ในวงศ์ Bignoniaceae พบในเขตร้อนของแอฟริกาตั้งแต่เอริเทรียและชาด ไปจนถึงทางเหนือของแอฟริกาใต้ เซเนกัล และนามิเบีย
==ชื่อ==




ชื่อของสกุลนี้มาจากภาษาบันตูในโมซัมบิก kigeli-keia ชื่อสามัญในภาษาอังกฤษคือ sausage tree และ cucumber tree เนื่องจากผลมีลักษณะคล้ายไส้กรอก ชื่อในภาษาแอฟริคานส์ Worsboom หมายถึงต้นไส้กรอก และชื่อในภาษาอาหรับหมายถึง "the father of kit bags" 
==ลักษณะ==
ไส้กรอกแอฟริกาเป็นไม้ไม่ผลัดใบ ลำต้นสีเทาและเรียบเมื่ออ่อน อายุมากขึ้นจึงเป็นสะเก็ด เนื้อไม้สีน้ำตาลหรือเหลือง ไม่ผลัดใบ ยกเว้นเมื่อเกิดฤดูแล้งที่ยาวนาน ใบประกอบแบบขนนก ดอกช่อ ดอกย่อยรูปคล้ายระฆัง สีส้ม แดง หรือเหลือง มีนกและค้างคาวเข้าไปผสมเกสร ผลแบบเบอร์รี แข็ง ยาว แขวนบนต้น มีเมล็ดมาก เป็นอาหารของสัตว์หลายชนิด
==การใช้ประโยชน์==
ในทวีปแอฟริกา ผลใช้เป็นยารักษาได้หลายโรค เช่นรูมาติก งูกัด ซิฟิลิส  (Watkins 1975) ใช้ผลทำเครื่องดื่มหมักคล้ายเบียร์ ผลสดมีพิษและเป็นยาระบายอย่างแรง ผลต้องนำไปตากแห้ง อบหรือหมักก่อน (Joffe 2003; McBurney 2004) ในบอตสวานา นำไม้ไปทำพายและเครื่องใช้ ต้นใช้ปลูกเป็นไม้ประดับในสวนได้ แต่ผลอาจทำให้คนบาดเจ็บหรือยานพาหนะเสียหาย
===ชื่อพ้อง===
ยังมีชื่อพ้องที่นักพืชสวนถือว่าเป็นคนละชนิดแต่ในทางพฤกษศาสตร์ถือว่าเป็นชนิดเดียวกัน ได้แก่ (Joffe 2003, GRIN).
Bignonia africana Lam. (basionym)
*Tecoma africana (Lam.) G.Don
Crescentia pinnata Jacq.
*Kigelia pinnata (Jacq.) DC.
Kigelia abyssinica A.Rich.
Kigelia aethiopica Decne.
==ระเบียงภาพ==
ไฟล์:Kigelia africana -flower.JPG|ดอกไส้กรอกแอฟริกาที่อินเดีย
ไฟล์:Leaves on the tree Im IMG 4108.jpg|ใบในอินเดีย
ไฟล์:Flower bud I IMG 4104.jpg|ตาดอกในอินเดีย
ไฟล์:Kigelia africana - sausage tree.JPG|ไส้กรอกแอฟริกา
==อ้างอิง==
del Hoyo, J., Elliott, A., & Sargatal, J., eds. (1997). Handbook of the Birds of the World 4: 415. Lynx Edicions.
Huxley, A., ed. (1992). Kigelia. In The New RHS Dictionary of Gardening 2: 735. Macmillan.
Joffe, P. (2003). PlantZAfrica: Kigelia africana .
McBurney, R. (2004). African Wild Harvest . Royal Botanic Gardens, Kew.
Germplasm Resources Information Network (GRIN): Kigelia africana .
Travel Africa: Sausage Tree .
วงศ์แคหางค่าง
สมุนไพร
พืชที่รับประทานได้
พืชมีพิษ
พืชที่ใช้ทำของใช้
อันดับคาร์เนชัน

อันดับคาร์เนชัน หรือ Caryophyllales เป็นอันดับของพืชมีดอก ซึ่งรวมพืชวงศ์กระบองเพชร คาร์เนชัน วงศ์ผักเบี้ยทะเล วงศ์บานไม่รู้โรย และอีกหลายชนิด พืชส่วนใหญ่มีลำต้นสด ไม่มีเนื้อไม้
==การจัดจำแนก==
ตำแหน่งของวงศ์คาร์เนชันยังไม่แน่นอน บางกลุ่มจัดให้อยู่ในกลุ่มโรสิด แต่บางกลุ่มจัดให้เป็นพี่น้องของกลุ่มแอสเทอริดอันดับคาร์เนชันแบ่งเป็นอันดับย่อย: Caryophyllineae และ Polygonineae อันดับย่อยของอันดับนี้เคยแยกเป็นสองอันดับมาก่อนคือ Polygonales และCaryophyllales
===APG III===
ต่อไปนี้เป็นวงศ์ในอันดับคาร์เนชันตามระบบ APG III
Achatocarpaceae
Aizoaceae
Amaranthaceae
Anacampserotaceae
Ancistrocladaceae
Asteropeiaceae
Barbeuiaceae
Basellaceae
Cactaceae
Caryophyllaceae
Didiereaceae
Dioncophyllaceae
Droseraceae
Drosophyllaceae
Frankeniaceae
Gisekiaceae
Halophytaceae
Limeaceae
Lophiocarpaceae
Microteaceae
Molluginaceae
Montiaceae
Nepenthaceae
Nyctaginaceae
Physenaceae
Phytolaccaceae
Plumbaginaceae
Polygonaceae
Portulacaceae
Rhabdodendraceae
Sarcobataceae
Simmondsiaceae
Stegnospermataceae
Talinaceae
Tamaricaceae
===APG II===
* Achatocarpaceae
*  Aizoaceae
* Amaranthaceae 
*  Anacampserotaceae (added in APG III)
* Ancistrocladaceae
* Asteropeiaceae
* Barbeuiaceae
* Basellaceae
* Cactaceae
* Caryophyllaceae
* Didiereaceae
* Dioncophyllaceae
* Droseraceae
* Drosophyllaceae
* Frankeniaceae
* Gisekiaceae
*  Halophytaceae
* Limeaceae (added in APG III)
* Lophiocarpaceae (added in APG III)
*  Molluginaceae 
*  Montiaceae (added in APG III)
*  Nepenthaceae
*  Nyctaginaceae
* Physenaceae
*  Phytolaccaceae
* Plumbaginaceae
* Polygonaceae
* Portulacaceae
* Rhabdodendraceae
* Sarcobataceae
*  Simmondsiaceae
* Stegnospermataceae
* Talinaceae (added in APG III)
* Tamaricaceae
==อ้างอิง==
==แหล่งข้อมูลอื่น==
Tree of Life  Characteristics and Phylogenetic Relationships
อันดับคาร์เนชัน
กล้วยน้อย

กล้วยน้อยหรือกั้นทาง ตันทาง  เป็นไม้ยืนต้นในวงศ์กระดังงา Annonaceae เปลือกเรียบสีน้ำตาลหรือดำ ใบเดี่ยว ดอกเดี่ยว กลีบดอกสีเหลืองอ่อนหรือเหลืองอมน้ำตาล โคนกลีบมีสีม่วงแดงแซม เกสรตัวผู้จำนวนมาก ผลกลุ่ม ทรงรี แตกตามตะเข็บด้านเดียว เมล็ดสีดำมีเยื่อหุ้มสีแดง ใช้ทำฟืน เสารั้ว ดอกเป็นส่วนผสมของยาหอม ชาวไทยอีสานไม้ชนิดนี้ปิดบังเส้นทางของวิญญาณได้ จึงใช้กิ่งขวางทางเข้าหมู่บ้าน หรือบ้านหลังจากเสร็จงานศพ
== อ้างอิง ==
สถาบันวิจัยวลัยรุกขเวช มหาวิทยาลัยมหาสารคาม. พรรณไม้พื้นบ้านอีสาน เล่ม 1. มหาสารคาม: มหาวิทยาลัยมหาสารคาม. 2544 หน้า 43
วงศ์กระดังงา
สมุนไพร
เคนนี โรเจอส์ (อัลบั้ม)

เคนนี โรเจอส์ (Kenny Rogers) คือสตูดิโออัลบั้มที่ 2 ของศิลปินคันทรีชาวอเมริกา เคนนี โรเจอส์ โดย United Artists Records วางจำหน่ายทั่วโลกในปี 1977
อัลบั้มนี้ถือเป็นความสำเร็จครั้งใหญ่ในฐานะศิลปินเดี่ยวของเขา หลังจากที่ประสบความสำเร็จไม่มากจากอัลบั้ม  Love Lifted Me ในปี 1976
อัลบั้มนี้มีทั้งหมด 2 ซิงเกิ้ล ได้แก่ "Laura (What He's Got That I Ain't Got?)" ขึ้นสูงสุดอันดับที่ 19 แต่เดิมเพลงนี้ถูกขับร้องโดยศิลปิน Leon Ashley และขึ้นถึงอันดับ 1 ในชาร์ตเพลงคันทรี่
เมื่อปี 1967   เคนนี เริ่มเป็นที่รู้จักมากขึ้น ในปี 1977 ด้วยเพลง "Lucille" ซึ่งสามารถขึ้นสู่อันดับสูงสุดในชาร์ตเพลงคันทรีได้ทั้งในอเมริกาและแคนาดา และขึ้นถึงอันดับ 5 ใน ชาร์ตฮอต 100
เพลงนี้ยังทำให้เขาเปิดตัวในฐานะศิลปินได้ยิ่งใหญ่ในประเทศอังกฤษ โดยสามารถขึ้นอันดับ 1 ที่นั่นได้เช่นกัน อีก 1 เพลงจากอัลบั้มนี้ คือ "I Wasn't Man Enough" ซึ่งถูกรวมอยู่ในอัลบั้มรวมเพลงในอีกหลายปีต่อมา
อัลบั้มนี้สามารถขึ้นถึงอันดับ 1 ได้ในชาร์ตเพลงคันทรี และ 30 ได้ในชาร์ตหลัก มียอดขายถึงระดับเพลทตินั่ม (1 ล้านแผ่น) ในอเมริกา (ส่วนในแคนาดาได้เพียงแค่ระดับโกลด์ (5 แสนแผ่น) )
== รายชื่อเพลง ==
Laura What He's Got That I Ain't Got? (Leon Ashley, Margie Singleton) – 2:52
"I Wasn't Man Enough" (Larry Butler, Roger Bowling) – 3:30
"Mother Country Music" (Joe Nixon) 2:49
"Why Don't We Go Somewhere and Love" (Kenny O'Dell, Larry Henley) – 3:31
Green Green Grass of Home (Curly Putman) – 3:35
"Till I Get It Right" (Larry Henley, Red Lane) – 3:05
Lucille (Roger Bowling, Hal Bynum) – 3:42
"The Son of Hickory Holler's Tramp" (Dallas Frazier) – 3:12
Lay Down Beside Me (Don Williams) – 3:55
"Puttin' In Overtime at Home" (Ben Peters) – 3:00
"While I Play the Fiddle" (R. Willis, Ronnie Sessions) – 2:38
== ชาร์ต ==
== อ้างอิง ==
อัลบั้มเพลงในปี พ.ศ. 2520
พระเจ้าบรมวงศ์เธอ กรมหมื่นพิทักษ์เทวา

พระเจ้าบรมวงศ์เธอ กรมหมื่นพิทักษ์เทวา พระนามเดิมว่า กล้าย เป็นพระราชโอรสพระองค์ที่ 10 ในพระบาทสมเด็จพระพุทธยอดฟ้าจุฬาโลกมหาราชกับเจ้าจอมมารดาภิมสวน ประสูติในรัชกาลสมเด็จพระเจ้ากรุงธนบุรี เมื่อปีจอ พ.ศ. 2321 สิ้นพระชนม์ในรัชกาลที่ 2 พระราชทานเพลิงพระศพ ณ วัดสระเกศราชวรมหาวิหาร (ประมาณ จ.ศ. 1177)
== หมายเหตุ ==
พระนามพระองค์เจ้าวังหลวงแลวังน่าฯ, หน้า ๔ ว่า เจ้าจอมมารดาภิมสอน
“งานศพเจ้าศรีฟ้า ในสมเด็จเจ้าฟ้ากรมขุนอิศรานุรักษ์ จ.ศ. 1177,” ใน ประชุมหมายรับสั่ง ภาคที่ 3ฯ, หน้า 68. สันนิษฐานว่า จะสิ้นพระชนม์ในรัชกาลที่ 2 เพราะหม่อมเจ้าศรีฟ้าใช้เมรุเดียวกันกับของพระองค์เจ้ากล้าย
== พงศาวลี ==
==อ้างอิง==
พระเจ้าบรมวงศ์เธอ ชั้น 1
พระองค์เจ้า
พระราชโอรสในรัชกาลที่ 1
การทหารของจีน (แก้ความกำกวม)

การทหารของจีน  อาจหมายถึง
กองทัพปลดปล่อยประชาชน (จีน)
* กองทัพปลดปล่อยประชาชนประจำที่ตั้งฮ่องกง
* กองทัพปลดปล่อยประชาชนประจำที่ตั้งมาเก๊า
กองทัพสาธารณรัฐจีน (1949-ปัจจุบัน ไต้หวัน)
กองทัพปฏิวัติแห่งชาติ (เป็นกองทัพของจีน ระหว่างปี 1928-1947)
การทหารจีน ก่อนปี 1912
ประวัติศาสตร์การทหารของจีน (ก่อน ค.ศ. 1911)
ดีเจเฟรช

แดเนียล สไตน์ (Daniel Stein) หรือรู้จักในชื่อ ดีเจเฟรช (DJ Fresh) เกิดวันที่ 11 เมษายน ค.ศ. 1977 เป็นโปรดิวเซอร์เพลงชาวอังกฤษ ในแนวดรัมแอนด์เบส ดรัมสเตป และดั๊บสเตป เขาเป็นหนึ่งในสมาชิกวงซูเปอร์กรุ๊ปแนวดรัมแอนด์เบสที่ชื่อ แบดคอมพานี เขายังเป็นเจ้าของ ค่ายเพลง เบรกบีตเคออส ร่วมกับ อาดัม เอฟ.
ดีเจเฟรช ออกสตูดิโออัลบั้มชุดที่ 3 ชื่อชุด Nextlevelism ในเดือนตุลาคม ค.ศ. 2012 ที่มีซิงเกิ้ลฮิตคือ "Louder", "Hot Right Now", "The Power", "The Feeling" และ "Gold Dust"
== อ้างอิง ==
ดีเจอังกฤษ
ปงเดซาร์

ปงเดซาร์ (Pont des Arts) เป็นสะพานคนเดินเท้าข้ามแม่น้ำแซนในปารีส เชื่อมระหว่างสถาบันแห่งฝรั่งเศส (Institut de France) กับจัตุรัสหน้าพิพิธภัณฑ์ลูฟวร์  ชื่อสะพานตั้งชื่อตามชื่อของพิพิธภัณฑ์ลูฟวร์ซึ่งเคยมีชื่อเรียกว่า "ปาแลเดซาร์" (Palais des Arts) ในช่วงจักรวรรดิฝรั่งเศสที่ 1 เป็นสะพานเหล็กแห่งแรกที่สร้างขึ้นในปารีส
สะพานแห่งนี้สร้างขึ้นราว ค.ศ. 1802-1804 ในสมัยจักรพรรดินโปเลียนที่ 1 เป็นสะพานเหล็กที่ประกอบด้วยช่องโค้งจำนวน 9 ช่อง สะพานถูกระงับการใช้งานในปี ค.ศ. 1976 หลังจากหน่วยงานด้านความปลอดภัยพบว่าโครงสร้างสะพานเสียหายจากแรงระเบิดในช่วงสงครามโลกครั้งที่สอง และจากความเสียหายจากเรือเฉี่ยวชนหลายครั้ง
สะพานถูกสร้างขึ้นใหม่ช่วงปี ค.ศ. 1981-1984 โดยปรับลดช่องโค้งเหลือเพียง 7 ช่องเพื่อให้สอดรับกับปงเนิฟ สะพานที่อยู่ในบริเวณใกล้เคียง ปัจจุบันนิยมใช้เป็นสถานที่จัดแสดงงานศิลปะ และเป็นสถานที่ท่องเที่ยวสำคัญแห่งหนึ่งของปารีส จากตำนาน "สะพานคู่รัก" ที่คู่หนุ่มสาวนิยมนำกุญแจสลักชื่อของตัวมาแขวนไว้กับราวสะพาน และโยนลูกกุญแจลงแม่น้ำแซน เป็นการแสดงคำมั่นสัญญาในความรักต่อกัน    นอกเหนือจากสะพานแห่งนี้แล้ว ยังมีสะพานอีกแห่ง คือ ปงเดอลาร์เชอเวเช (Pont de l'Archevêché, สะพานอาร์ชบิชอป) ที่หนุ่มสาวนิยมนำกุญแจมาแขวนไว้
ปงเดซาร์ปรากฏอยู่ในวัฒนธรรมสมัยนิยมหลายอย่าง เช่น เป็นฉากหลังในภาพยนตร์ Amélie และ Now You See Me
==อ้างอิง==
==แหล่งข้อมูลอื่น==
สะพานข้ามแม่น้ำแซน
สะพานเดินเท้า
สถานที่คล้องแม่กุญแจรัก
สะพานในปารีส
การท่องเที่ยวเพื่อทำแท้ง

การท่องเที่ยวเพื่อการทำแท้ง หรือ การท่องเที่ยวเพื่อยุติการตั้งครรภ์ คือ การเดินทางเพื่อทำการยุติการตั้งครรภ์ที่มีคุณภาพและปลอดภัย จากการสำรวจ พบว่าการท่องเที่ยวในรูปแบบนี้สะท้อนให้เห็นถึงปัญหาการไม่สามารถเข้าถึงบริการยุติการตั้งครรภ์ที่มีคุณภาพ แล้วยังพบอีกว่าผู้ที่เดินทางเพื่อทำแท้งส่วนใหญ่มีอายุน้อย  การท่องเที่ยวในรูปแบบนี้มีปัจจัยร่วมหลายปัจจัยเช่น กฎหมายเกี่ยวกับการยุติการตั้งครรภ์ที่แตกต่างกันในแต่ละประเทศและความเชื่อมั่นของผู้ใช้บริการ การท่องเที่ยวในรูปแบบนี้และการยุติการตั้งครรภ์ยังคงเป็นที่ถกเถียงอย่างมากในสังคมปัจจุบัน โดยบางประเทศพยายามแก้ไขปัญหาโดยการเรียกร้องไม่ให้ยุติการตั้งครรภ์ให้กับบุคคลต่างชาติ
== ประวัติและปัจจัย ==
กรุงลอนดอนเป็นเมืองแรก ๆ ที่คนนิยมเดินทางไปยุติการตั้งครรภ์ในช่วง ค.ศ. 1960–1970 โดยยังพบว่า แนวโน้มการเดินทางไปยุติการตั้งครรภ์ของชาวอเมริกันในลอนดอนลดลงหลังจากที่กฎหมายอนุญาตให้ยุติการตั้งครรภ์ได้ในนิวยอร์ก ชาวโปแลนด์ก็เดินทางไปทำแท้งในเยอรมนีและประเทศใกล้เคียงมากขึ้นเมื่อมีการออกกฎหมายอนุญาตการทำแท้งเฉพาะเมื่อการตั้งครรภ์มีผลกระทบในทางลบต่อศักดิ์ศรีและชีวิตของมารดา โปแลนด์ถือได้ว่าเป็นประเทศที่มีกฎหมายควบคุมการยุติการตั้งครรภ์ที่เคร่งครัดที่สุดในยุโรป เหตุการณ์นี้แสดงให้เห็นว่าความไม่สามารถเข้าถึงบริการทางสุขภาพดังกล่าวส่งผลโดยตรงต่อการเดินทางเพื่อการทำแท้ง ทว่า แม่วัยใสที่มีอายุน้อย ฐานะยากจน การศึกษาต่ำ และชนกลุ่มน้อยไม่มีเงินที่จะเดินทางไปทำแท้ง ทำให้บุคคลดังกล่าวนี้เผชิญกับปัญหาจากการทำแท้งเถื่อน ตัวอย่างของแม่ชาวเม็กชิโกพบว่า แม่ที่เดินทางมาทำแท้งที่อเมริกาส่วนใหญ่จะเป็นผู้ที่มีฐานะและการศึกษาทั้งนั้น นอกจากข้อจำกัดทางกฎหมายแล้ว ยังมีการตั้งข้อสงสัยการการท่องเที่ยวเพื่อการทำแท้งยังมีผลมาจากแรงกดดันของสังคม นอกจากนี้ ยังพบว่าแม่ในเดนมาร์กหลายคนเดินทางไปยุติการตั้งครรภ์เพราะว่าตนท้องลูกที่มีเพศไม่ตรงกับที่ตนต้องการ สร้างความสะเทือนใจต่อประชาชนชาวเดนมาร์กเป็นอย่างมาก
ในประเทศไทย ถึงยังไม่มีการวิจัยหรือข่าวสารเกี่ยวกับการเดินทางหรือท่องเที่ยวเพื่อการยุติการตั้งครรภ์ที่ชัดเจน แต่ปัญหานี้ยังน่าเป็นห่วง จากการวิจัยของวิลาสินี พนานครทรัพย์พบว่า "แม้ปัจจุบันยังยากที่จะค้นหาสถิติการทำแท้งที่แท้จริง แต่สิ่งหนึ่งที่ปฏิเสธไม่ได้คือ ภาพปัญหาเหล่านี้ล้วนสะท้อนให้เห็นถึงการลักลอบทำแท้งที่เกิดขึ้นเป็นอันมาก แม้สังคมไทยจะถือว่าการทำแท้งเป็นการกระทำที่ผิดกฎหมาย คือผิดทั้งผู้หญิงที่ทำแท้ง และผิดทั้งผู้ที่ทำให้ผู้หญิงแท้งลูก ยกเว้นเพียง 2 กรณีเท่านั้นที่แพทย์ทำแท้งได้โดยไม่ผิดกฎหมาย"
== ข้อถกเถียง ==
มีข้อถกเถียงมากมายเกี่ยวกับการท่องเที่ยวเพื่อการทำแท้ง ซึ่งหลายเหตุผลสืบเนื่องมาจากการไม่สนับสนุนการทำแท้งแต่เดิม เช่นมีการให้เหตุผลว่า “ในความเป็นจริง การเคารพต่อชีวิตมนุษย์ถูกเรียกร้องตั้งแต่ วินาทีแรกที่กระบวนการแห่งชีวิตเริ่มต้น นับจากวินาทีที่ไข่ของ มารดาผสมกับเชื้อของบิดา ชีวิตใหม่ได้เริ่มต้นขึ้นแล้ว และชีวิต ดังกล่าวไม่ใช่สมบัติของบิดาหรือมารดา หากแต่คือชีวิตมนุษย์ คนใหม่ที่กำลังเติบโตขึ้นทุกขณะ” ประเทศตุรกีมีมาตรการต่อต้านการจัดตั้งโปรแกรมเดินทางไปต่างประเทศเพื่อการทำแท้ง ผลการวิจัยในแคนาดาพบว่า ถึงแม้ว่ากฎหมายจะอนุญาตให้มีการยุติการตั้งครรภ์แล้ว แต่หญิงมีครรภ์ยังประสบปัญหาไม่สามารถรับบริการดังกล่าวได้เพราะแรงกดดันจากสังคมและสถานพยาบาลเอง
== ดูเพิ่ม ==
การท่องเที่ยวเพื่อคลอดบุตร
== การอ้างอิง ==
การทำแท้ง
พระสรณังกรพุทธเจ้า

พระสรณังกรพุทธเจ้า เป็นพระพุทธเจ้าองค์ที่ ๓ พระพุทธเจ้าองค์ต่อไปคือ พระทีปังกรพุทธเจ้า ซึ่งเป็นพระพุทธเจ้าองค์สุดท้ายของกัปนั้น
==ข้อมูลส่วนพระพุทธองค์==
ฉายา ผู้เกื้อกูลแก่โลก
บำเพ็ญบารมี ๑๖ อสงไขยแสนกัป
วรรณะ กษัตริย์
พระพุทธบิดา พระพุทธมารดา พระเจ้าสุมาเลราชา และพระนางยสะเทวี
พระนคร สุวิปุละ
ใช้ชีวิตฆราวาส ๑๐,๐๐๐ ปี
ยานพาหนะที่ใช้ออกบวช ไม่ระบุ
ระยะเวลาการบำเพ็ญเพียร ๒ เดือน กับ ๒๐ วัน
ต้นไม้ตรัสรู้ ต้นไม้ปาตลี
อายุขัย ๖๐,๐๐๐ ปี มากกว่าองค์ปัจจุบัน ๕๙,๙๒๐  ปี
พระวรกาย ๑๘ ศอก
==อ้างอิง==
28 พระองค์
==ดูเพิ่ม==
พระพุทธเจ้า
พระพุทธเจ้าในอดีต
พระพุทธเจ้าในอดีต
เปรตวัดสุทัศน์

เปรตวัดสุทัศน์ เป็นละครโทรทัศน์ฉายทางช่อง 7 สี ผลิตโดยดีด้า วิดีโอ โปรดักชั่น จากบทประพันธ์ของบุราณ เขียนบทโทรทัศน์โดยกาลปักษ์ และกำกับการแสดงโดยนนทนันท์ สังข์สวัสดิ์ ออกอากาศปี พ.ศ. 2546 ถูกนำมาสร้างใหม่อีกครั้งในปี พ.ศ. 2555 ออกอากาศทางช่องเคเบิลจ๊ะทิงจา เป็นเรื่องราวเกี่ยวกับ บาป บุญ คุณ โทษ ของการด่าพ่อแม่ ทำร้ายบุพการี เมื่อตายไปแล้วต้องตกนรกกลายเป็นผีเปรต
== นักแสดงปี 2546  ==
เอกรัตน์ สารสุข รับบทเป็น พันภพ
วรนุช วงษ์สวรรค์ รับบทเป็น แสนเสน่ห์
พรรัมภา สุขได้พึ่ง รับบทเป็น วงแหวน
คีตภัทร อันติมานนท์ รับบทเป็น แพนคำ
มาฬิศร์ เชยโสภณ รับบทเป็น สะอาด
มัณฑนา หิมะทองคำ รับบทเป็น สร้อย
สรพงศ์ ชาตรี รับบทเป็น พระธุดงค์มาก
วรินทร์ เชยอรุณ รับบทเป็น บัว
ยอดชาย เมฆสุวรรณ รับบทเป็น หมอหลวงโอสถ
ฉัตรมงคล บำเพ็ญ รับบทเป็น หนานอินทร์
ปนัดดา โกมารทัต รับบทเป็น แม่ก้าน
วิชญะ จารุจินดา รับบทเป็น เล็ก
โยกเยก เชิญยิ้ม รับบทเป็น ยักษ์
ลัดดาวรรณ มั่นคงดี รับบทเป็น ดอกจิก
วรพรต ชะเอม รับบทเป็น พันแสง
ดามพ์ ดัสกร รับบทเป็น หมอผีแมน
มานพ อัศวเทพ รับบทเป็น พญามัจจุราช
รุ่งกานดา เบญจมาภรณ์ รับบทเป็น ยายเม้า
น้ำเงิน  บุญหนัก รับบทเป็น ยายแม้น
พัชรี เสงี่ยมลักษณ์ รับบทเป็น ยายมิ่ง
นัยนา คชแสง รับบทเป็น ยายทอง
สิริยา นฤนาท รับบทเป็น ชิด
จันทนา ศิริผล รับบทเป็น ชื่น
วิทิต  แลต รับบทเป็น เสือกร่าง
ชาลี กรรณสูตร รับบทเป็น โต
== นักแสดงปี 2555  ==
วรนันท์ พร้อมมูล รับบทเป็น พันภพ
วิจิตรา ฉายสุวรรณ รับบทเป็น แสนเสน่ห์
ดวงรัตน์ คะชะสะ รับบทเป็น วงแหวน
กฤติยา ยอดครู รับบทเป็น แพนคำ
รติพงษ์ ภู่มาลี รับบทเป็น สะอาด
นภิศา ป้อมเสน รับบทเป็น สร้อย
สรพงศ์ ชาตรี รับบทเป็น พระธุดงค์มาก
วนิษฐา วัชรโรบล รับบทเป็น บัว
พงษ์ประยูร ราชอาภัย รับบทเป็น หมอหลวงโอสถ
เจษฎา รุ่งสาคร รับบทเป็น หนานอินทร์
ปนัดดา โกมารทัต รับบทเป็น แม่ก้าน
ชัยวรงค์ ช่างเกิด รับบทเป็น เล็ก
เธียรนารท ศาลา รับบทเป็น ยักษ์
ไพลิน นิลตระกาล รับบทเป็น ดอกจิก
มาฬิศร์ เชยโสภณ รับบทเป็น พันแสง
รัฐธรรมนูญ ศรีฤกษ์ รับบทเป็น หมอผีแมน
มานพ อัศวเทพ รับบทเป็น พญามัจจุราช
ศรีนวล ขำอาจ รับบทเป็น ยายเม้า
สิริยา นฤนาท รับบทเป็น ยายแม้น
สันต์ฤทัย มณีฤดีโชติ รับบทเป็น ยายทอง
==อ้างอิง==
[พ.ศ. 2546]
สถานีรามอินทรา 3

สถานีรามอินทรา 3 (Ram Inthra 3 station; รหัส: PK17) เป็นสถานีรถไฟฟ้ามหานครแบบยกระดับ ในเส้นทางสายสีชมพู ยกระดับบนถนนรามอินทรา ในพื้นที่เขตบางเขน กรุงเทพมหานคร
== ที่ตั้ง==
สถานีตั้งอยู่บนถนนรามอินทรา บริเวณซอยรามอินทรา 3 (ซอยอัมรินทร์) ใกล้ ๆ กับเซ็นทรัล รามอินทรา ในพื้นที่แขวงอนุสาวรีย์ เขตบางเขน กรุงเทพมหานคร
==แผนผังของสถานี==
{|table border=0 cellspacing=0 cellpadding=3
| style = "border-bottom:solid 1px gray;" rowspan=5 valign=top|U3ชานชาลา
|-
| style = "border-top:solid 1px gray;border-right:solid 2px black;border-left:solid 2px black;border-bottom:solid 2px black;" colspan=2|ชานชาลาด้านข้าง, ประตูรถจะเปิดทางด้านซ้าย
|-
| style = "border-bottom:solid 1px gray;"|ชานชาลา 1
| style = "border-bottom:solid 1px gray;"| มุ่งหน้า 
|-
| ชานชาลา 2
| มุ่งหน้า 
|-
| style = "border-top:solid 2px black;border-right:solid 2px black;border-left:solid 2px black;border-bottom:solid 1px gray;" colspan=2|ชานชาลาด้านข้าง, ประตูรถจะเปิดทางด้านซ้าย
|-
| style = "border-bottom:solid 1px gray;" rowspan=1 valign=top|U2ชั้นขายบัตรโดยสาร
| style = "border-bottom:solid 1px gray;" valign=top|ชั้นขายบัตรโดยสาร
| style = "border-bottom:solid 1px gray;" valign=top|ทางออก 1-4, ศูนย์บริการผู้โดยสารห้องขายบัตรโดยสาร, เครื่องขายบัตรโดยสาร, เซ็นทรัล รามอินทรา
|-
| style = "border-bottom:solid 1px gray;" rowspan=1 valign=top|Gระดับถนน
| style = "border-bottom:solid 1px gray;" valign=top|-
| style = "border-bottom:solid 1px gray;" valign=top|ป้ายรถประจำทาง, ถนนรามอินทรา
|}
== รายละเอียดของสถานี ==
=== สีสัญลักษณ์ของสถานี ===
ใช้สีชมพูตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีชมพู
=== รูปแบบของสถานี ===
เป็นสถานียกระดับ เป็นชานชาลาด้านข้าง (Station with Side Platform) ขนาดมาตรฐาน ประกอบด้วยชั้นขายบัตรโดยสาร และชานชาลา มีประตูกั้นชานชาลาแบบ Half Height Platform Screen Doors ในส่วนหลังคาชานชาลามีการออกแบบให้ป้องกันฝนสาดและแดดส่อง
== รถโดยสาร ==
==ทางเข้า-ออก==
ประกอบด้วยทางขึ้น-ลงปกติ ได้แก่
1 เซ็นทรัล รามอินทรา (สะพานเชื่อม), ซอยรามอินทรา 3, ลุมพินีเพลส รามอินทรา-หลักสี่
2 ซอยรามอินทรา 5, โรงพยาบาลเฉพาะทางเคเอ็มบี
3, 4 ถนนรามอินทรา ขาเข้า (มุ่งหน้าวงเวียนอนุสาวรีย์พิทักษ์รัฐธรรมนูญ)
== สถานที่ใกล้เคียง ==
เซ็นทรัล รามอินทรา
มหาวิทยาลัยเกริก
สนามมวยลุมพินี รามอินทรา
ศูนย์พัฒนากีฬากองทัพบก รามอินทรา
ศูนย์รักษาความปลอดภัย
== อ้างอิง ==
รามอินทรา 3
สิ่งก่อสร้างตั้งแต่ พ.ศ. 2566
รามอินทรา
อารมณ์ โพธิ์หาญรัตนกุล

อารมณ์ โพธิ์หาญรัตนกุล (; เกิด 9 กรกฎาคม พ.ศ. 2524) เป็นนักร้องนำวงลิปตา
== ประวัติ ==
คัตโตะ เป็นชาวไทยเชื้อสายจีน เป็นบุตรชายคนโต มีน้องชาย 1 คน คือ อรรถพล โพธิ์หาญรัตนกุล(โค้ด) และมีน้องสาว 1 คน จบการศึกษาระดับมัธยมศึกษาจากโรงเรียนอัสสัมชัญ,โรงเรียนไตรมิตรวิทยาลัย ปริญญาตรีจากคณะเศรษฐศาสตร์ มหาวิทยาลัยธรรมศาสตร์ เขาเริ่มร้องเพลงเมื่อเขาอายุ 13 ปี โดยการเป็นนักร้องของโรงเรียนไตรมิตรวิทยาลัยในช่วงมัถยมและ มหาวิทยาลัย คัตโตะ สนใจเพลงแนวร็อก เมื่อมีเพลงที่ร้องยาก เสียงสูง เขาจะกลับไปบ้านเพื่อฝึกร้องเพลงนั้นโดยการใช้วิทยุอัดเสียงร้องและฟังเสียงตัวเองจนรู้สึกพอใจว่าสามารถร้องเพลงยากๆออกมาได้ดีสมัยมหาวิทยาลัย คัตโตะ เข้าร่วมประกวดหานักร้อง TU Band และได้อันดับที่สอง จึงทำให้เพื่อน คือ เอ็ด เจ๊ทเซ็ทเตอร์ (ซึ่งต่อมาคือ เอ็ด 7 วิ) ได้ชวนตั้งวงดนตรี เล่นในงานมหาลัย และ ส่งประกวดจนได้แชมป์ Coke music award เมื่อเรียนชั้นปีที่ 3 และ ได้เซ็นสัญญาเป็นนักร้องสังกัดแกรมมี่ แต่ไม่ได้ออกเทปจนหมดสัญญาในที่สุด ซึงในระหว่างนั้น วงดนตรีที่ชนะการประกวดด้วยกันมา ก็รับเล่นดนตรีตาม pub ที่ ทองหล่อ จนได้รู้จักกับ ธารณ ลิปตพัลลภ (แทน) ผ่านการติดต่อจาก ทฤษฎี ศรีม่วง (โอ) มือกีต้าร์ วง Jetset'er จึงได้ร่วมกันตั้งวงชื่อว่า ลิปตา ทั้งสองคนแต่งเพลงและทำเดโมเทปเอง ส่งเพลงไปยัง fm104.5 ซึ่งเป็นคลื่นวิทยุ indy ที่ออกอากาศให้นักร้องที่ยังไม่มีชื่อเสียงแต่มีความสมารถ เมื่อได้ออกอากาศปรากฏว่ามีคนชอบ และ ขอเพลงมาเป็นจำนวนมาก จนต่อมาได้รับการติดต่อจาก บอย โกสิยพงษ์ จนได้เป็นศิลปินเบอร์แรกๆ ของค่ายเลิฟอีส
== ผลงาน ==
=== ผลงานเพลง ===
"คำถามโง่ๆ" - อัลบั้ม Rhythm & BOYd 11 (2549)
"เหมือนเคย" - อัลบั้ม Kunksnova Play The Boyd Kosiyabong Song Book (2549)
"อย่าเลยนะ"
"ไม่รู้เมื่อไหร่"
"ทักครับ"
=== ละครโทรทัศน์ ===
=== ละครเวที ===
=== ผลงานหนังสือ ===
หนังสือ ทามรายอ่ะ A Timeline
หนังสือ เขียนเล่นแต่รู้สึกจริง
หนังสือ หนังสือเล่มนี้ไม่มีชื่อ
write สาระ
=== รายการโทรทัศน์ ===
พิธีกรรายการ เด็กอาร์ต ช่องไทยพีบีเอส
รายการ “เดอะเทรนเนอร์ ปั้นฝันสนั่นเวที ปี 4 ไลฟ์เอดดิชั่น”  (เป็นเทรนเนอร์ให้กับ น้องเจ็มส์ จิรายุ)
พิธีกรรายการ เสือร้องไห้ ทางเสือร้องไห้ บนยูทูบ
พิธีกรรายการ จิบฝัน... บันดาลใจ
พิธีกรรายการ Emergenza คู่กับ ป๊อป ปองกูล ทาง ToastTubechannel
== ชีวิตส่วนตัว ==
คัตโตะเคยคบหาดูใจกับ ภัสรนันท์ อัษฏมงคล ตั้งแต่เดือนสิงหาคม พ.ศ. 2558 ก่อนที่จะเลิกกันในเดือนมีนาคม พ.ศ. 2561
==อ้างอิง==
บุคคลจากโรงเรียนเทพศิรินทร์
บุคคลจากคณะเศรษฐศาสตร์ มหาวิทยาลัยธรรมศาสตร์
บุคคลจากกรุงเทพมหานคร
บุคคลที่เกิดในปี พ.ศ. 2524
นักร้องชายชาวไทย
นักเขียนชาวไทย
พิธีกรชาวไทย
นักจัดรายการวิทยุ
ดีเจ
ยูทูบเบอร์ชาวไทย
มากาปา

มากาปา (Macapá) เป็นเมืองในประเทศบราซิล เป็นเมืองหลวงของรัฐอามาปา เมืองตั้งอยู่ในภาคเหนือของประเทศ ก่อตั้งเมื่อปี ค.ศ. 1738 มีเส้นศูนย์สูตรผ่านกลางเมือง ทำให้ชาวเมืองเรียกมากาปาว่า "เมืองหลวงตรงกลางของโลก" (The capital of the middle of the world)
เมืองหลวงของรัฐในประเทศบราซิล
สัทพจน์

สัทพจน์ หรือ การเลียนเสียงธรรมชาติ คือคำที่เลียนรูปแบบทางสัทศาสตร์ของแหล่งกำเนิดเสียงที่พยายามจะกล่าวถึง สัทพจน์เป็นโวหารภาพพจน์อย่างหนึ่งที่ใช้ตัวอักษรสะกดให้ออกเสียงให้คล้ายกับเสียงที่เกิดขึ้นตามธรรมชาติหรือที่ได้ยินทั่วไปมากที่สุด สัทพจน์ที่สามารถพบได้บ่อยคือการเลียนเสียงสัตว์เช่น เหมียว จิ๊บๆ เป็นต้น สัทพจน์อาจจะไม่เหมือนกันในแต่ละภาษา เนื่องจากระบบทางภาษาศาสตร์เป็นตัวควบคุมลักษณะของสัทพจน์ อาทิ เสียงของนาฬิกา เมื่อเลียนเสียงแล้ว คือติ๊กต๊อกในภาษาไทย, dī dā ในภาษาจีนกลาง หรือ katchin katchin ในภาษาญี่ปุ่น
สัทพจน์ในภาษาอังกฤษ ใช้คำว่า onomatopoeia ส่วนคำว่าสัทพจน์หรือสัทพจน์โวหารเองในภาษาไทยยังใช้ไม่แพร่หลายและเข้าใจกันในหมู่ผู้มีการศึกษาหรือนักเรียนรุ่นใหม่เท่านั้น
==ตัวอย่าง==
ลูกหมาร้องบ๊อก ๆ ๆลูกนกร้องจิ๊บ ๆ ๆลูกแมวร้องเหมียว ๆ ๆเปรี้ยง ๆ ดังเสียงฟ้าร้องตะแลกแต๊กแต๊กตะแลกแต๊กแต๊กกระเดื่องดังแทรกสำรวลสรวลสันต์คลื่นซัดครืนครืนซ่าที่ผาแดงบัดเดี๋ยวดังหง่างเหง่งวังเวงแว่วอ้อยอี๋เอียง อ้อยอี๋เอียงส่งเสียงร้องเสียงลิงค่างบ่างชะนีวะหวีดโหวยกระหึมโหยห้อยไม้น่าใจหายป๊ะโท่นป๊ะโท่นป๊ะโท่นโท่น 
บ้างกอบปรายเบี้ยโปรยอยู่โกรยกราว 
==อ้างอิง==
===หมายเหตุ===
===อ้างอิงทั่วไป===
==การเชื่อมโยงภายนอก==
Derek Abbott's Animal Noise Page 
Over 300 Examples of Onomatopoeia 
BBC Radio 4 show discussing animal noises
Tutorial on Drawing Onomatopoeia for Comics and Cartoons (using fonts)
WrittenSound, onomatopoeic word list
Examples of Onomatopeia
 
ประเภทของคำ
ภาพพจน์
การท่องเที่ยวเพื่อการคลอดบุตร

Redirectการท่องเที่ยวเพื่อคลอดบุตร
ปฏิรูปพจน์

ปฏิรูปพจน์ หรือ การอ้างถึงเป็นโวหารภาพพจน์อย่างหนึ่งที่อ้างถึงหรือกล่าวถึงโดยนัยหรือโดยตรงซึ่งบุคคล สถานที่ เหตุการณ์ งานทางวรรณกรรม เรื่องราวลี้ลับ งานศิลปะ พบได้ในทุกภาษาไม่ใช่แค่ภาษาไทย
==ตัวอย่าง==
พันเนตรภูวนาถตั้ง ตาระวัง(พระอินทร์)พักตร์สี่แปดโสตฟัง อื่นอื้อ (พระพรหม)กฤษณะนิทรเลอหลัง นาคหลับ ฤๅพ่อ (พระนารายณ์)สองพิโยคร่ำรื้อ เทพท้าวทำเมิน
ในนิราศนรินทร์  นายนรินทรธิเบศร  ออกนามเทพเจ้าสำคัญซึ่งมักปรากฏชื่อในวรรณคดีเก่าอยู่หลายเรื่องว่าเคยใช้ฤทธิ์อำนาจขจัดความทุกข์ให้มัวโลกมนุษย์อยู่เสมอ  แต่เทพทั้งสามมิได้รับฟังการร้องทุกข์ของเขาทั้งสองที่ต้องจากกันเลย  ดังความที่ว่าไว้
หลักสูตรการเรียนการสอนภาษาไทยที่จัดทำโดยสพฐ.ให้ตัวอย่างว่า อังคาร กัลยาณพงศ์ กล่าวตัดพ้อว่าทุกสิ่งในโลกนี้ล้วนเกิดมาคู่กันทั้งสิ้น เช่น เจ้าฟ้าธรรมธิเบศร์ เกิดมาคู่กับ เจ้าฟ้าสังวาลย์ แมลงผึ้งภู่เกิดมาคู่กับดอกไม้ แต่เหตุไฉนตัวเขาเองกลับไร้คู่ เช่น
ธรรมธิเบศร์มหากวี มีหญิงสังวาลย์เป็นมิ่งขวัญมอดม้วยด้วยแรงรักนั้น ทุกชีวันพบคู่ชมแม้แต่บุหงาลดาวัลย์ อัศจรรย์ผึ้งภู่สู่สมฟ้าเมตตามิกล้าให้ระทม บรมสุขทุกจุลินทรีย์แต่ฟ้าปั้นฉันเดียว เปล่าเปลี่ยวใจไฉนฉะนี้หนวกบอดใบ้เสียก็ดี ควรมีฤาหฤทัย
ในเพลงแรกพบรักของในบทเพลงสุนทราภรณ์ มีการกล่าวถึง
"ผู้ชายแรกชิมลิ้มรัก แม้น้ำต้มผักหวานชื่นเกรงรักจะเปลี่ยนไป ดังหลงข้าวใหม่"
“น้ำต้มผักหวานชื่น” ดัดแปลงมาจากสำนวนว่า “แม้ยามรักน้ำต้มผักยังว่าหวาน” ในที่นี้หมายถึง ความรักของหญิงชายตอนเริ่มรักกันใหม่ ๆ ทุกสิ่งทุกอย่างก็ดูสวยงาม “ข้าวใหม่” ดัดแปลงมาจากสำนวนว่า “ข้าวใหม่ปลามัน” ในที่นี้หมายถึง กลัวว่าชายจะหลงรักตนเองเหมือนกับได้กินข้าวที่หุงสุกใหม่ ๆ
==วรรณกรรม==
จากตัวอย่างทั้งของไทยและต่างประเทศพบว่ามีการใช้ปฏิรูปพจน์เยอะมาก แต่ในประเทศไทยไม่มีการวิจัยและวิจารณ์วรรณกรรมอย่างจริงจังและแพร่หลาย ทำให้ตัวอย่างและบทความทางวิชาการน้อยจึงทำให้การเรียนรู้และสรุปปฏิรูปพจน์ในวรรณกรรมยาก การวิจารณ์เชิงสังคมมักถูกต่อต้านโดยสังคมอีกด้วย
==อ้างอิง==
วรรณกรรม
ภาพพจน์
การหลอมเหลว

การหลอมเหลว (melting) คือการที่สสารมีอุณหภูมิสูงจนถึงจุดหลอมเหลวพอดี โดยสสารนั้น จะเปลี่ยนสถานะจากของแข็งกลายเป็นของเหลว
วัสดุศาสตร์
การเปลี่ยนสถานะ
อติพจน์

อติพจน์ (บางตำราก็ว่า อธิพจน์) เป็นโวหารภาพพจน์อย่างหนึ่งที่มีลักษณะในการกล่าวเกินจริงเพื่อสร้างอารมณ์และความรู้สึกที่รุนแรงเกินจริง มักพบบ่อยในงานวรรณกรรมและงานศิลป์หลากหลายรูปแบบ ทว่าผู้เขียนไม่ได้จงใจที่จะหลอกผู้อ่านและผู้อ่านควรจะเข้าใจว่าผู้เขียนกำลังใช้ลักษณะภาพพจน์นี้อยู่ อติพจน์พบในภาษาไทยและภาษาอื่นทั่วโลก โดยตามหลักภาษาศาสตร์แล้วไม่ควรมีข้อยกเว้น อติพจน์สามารถแบ่งออกเป็นอธิพจน์และอวพจน์
==อติพจน์ ==
อติพจน์ คือการกล่าวมากเกินจริง มีความหมายตรงกับคำว่า Hyperbole ตัวอย่างเช่น
คิดถึงใจจะขาด   (คือไม่ได้จะขาดจริง&nbsp;ๆ)
คอแห้งเป็นผง  (คือไม่ได้แห้งเป็นผงจริง&nbsp;ๆ)
หนาวกระดูกจะหลุด  (คือไม่ได้จะหลุดจริง&nbsp;ๆ)
การบินไทยรักคุณเท่าฟ้า
คิดถึงเธอทุกลมหายใจเข้าออก
มีข้อผิดพลาดเป็นล้าน (ล้านมันเยอะเกินไป)
== อวพจน์ ==
อวพจน์ คือการกล่าวน้อยเกินจริงหรือการใช้โวหารต่ำเกินจริง มีความหมายตรงกับคำว่า Meiosis หรือ Understatement ตัวอย่างเช่น
เล็กเท่าขี้ตาแมว (อุปมา)
เพียงชั่วลัดนิ้วมือเดียว
รอสักอึดใจเดียว
ขอเวลาสักวินาที
เรื่องขี้ผง
หัวใจจะวาย
== อ้างอิง ==
คำศัพท์และเทคนิคทางวรรณกรรม
ภาพพจน์